[{"text_idx": "#000000", "text": "Taking to the skies over Swansea Bay on 6 and 7 July 2024"}, {"text_idx": "#000001", "text": "Lawrlwythwch ap swyddogol Sioe Awyr Cymru!"}, {"text_idx": "#000003", "text": "Mae acrobatiaid awyrofod yn bwriadu cyflwyno perfformiad syfrdanol yn Sioe Awyr Cymru fis nesaf."}, {"text_idx": "#000004", "text": "Bydd cerddwyr adenydd o Di\u0302m Arddangos Aerosuperbatics yn serennu ar awyrennau sty\u0300nt dwbl yn uchel uwchben Bae Abertawe fel rhan o ddigwyddiad mwyaf am ddim Cymru eleni."}, {"text_idx": "#000007", "text": "\u201cMae ti\u0302m yr Aerosuperbatics yn enwog mewn arddangosfeydd ledled y byd o Tsiena i Awstralia a\u2019r Dwyrain Canol, felly mae\u2019n wych ei fod hefyd yn ymweld ag Abertawe eleni.\u201d"}, {"text_idx": "#000009", "text": "Yn ogystal a\u0302\u2019r adloniant o safon ryngwladol yn yr awyr, bydd hefyd digonedd o ddigwyddiadau ar y ddaear i ymwelwyr eu mwynhau."}, {"text_idx": "#000012", "text": "Caiff amserlen ddynamig o amserau arddangos ei hychwanegu at ap Sioe Awyr Cymru ychydig ddiwrnodau cyn y digwyddiad am ddim."}, {"text_idx": "#000014", "text": "Mae hofrennydd milwrol sy\u2019n gallu cael ei weithredu o\u2019r tir neu ar long yn rhai o amgylcheddau mwyaf eithriadol y byd wedi\u2019i ychwanegu at y rhestr o atyniadau ar gyfer Sioe Awyr Cymru."}, {"text_idx": "#000015", "text": "Bydd Chinook yr Awyrlu Brenhinol ymysg nifer yr awyrennau a fydd yn perfformio yn nigwyddiad am ddim Cyngor Abertawe a gynhelir yn yr awyr uwchben Abertawe ddydd Sadwrn 30 Mehefin a dydd Sul 1 Gorffennaf."}, {"text_idx": "#000016", "text": "Gydag uchafswm cyflymder o 160 notiau a chyfanswm uchder o 15,000 troedfedd, gall Chinook 30 metr o hyd gael ei weithredu yn yr Arctig, y jyngl neu\u2019r anialwch. Mae gan ei le peilot y gallu i gael ei ddefnyddio yn ystod y nos pan fydd yn cael ei weithredu gyda gogls golwg nos, gan ganiata\u0301u gweithrediadau gyda\u2019r nos mewn amgylcheddau gelyniaethus."}, {"text_idx": "#000017", "text": "Mae\u2019r Chinook wedi bod yn gwasanaethu mewn gweithrediadau milwrol a dyngarol gyda\u2019r Awyrlu Brenhinol ers y 1980au. Bu\u2019n gweithredu yn Rhyfel y Falklands, yn Kosovo ac mewn dau Ryfel y Gwlff a gall gludo hyd at 55 o filwyr yn eu holl offer."}, {"text_idx": "#000019", "text": "\u201cDyma un o\u2019n prif ddigwyddiadau yn y calendr blynyddol o ddigwyddiadau a dyma\u2019r digwyddiad am ddim gorau o\u2019i fath yng Nghymru sy\u2019n denu miloedd ar filoedd o wylwyr ledled de Cymru a thu hwnt, diolch i\u2019r cyfuniad o arddangosiadau erobatig, awyrennau clasurol ac adloniant ar y tir."}, {"text_idx": "#000020", "text": "\u201cYn ogystal a\u0302 chreu penwythnos llawn busnes i\u2019n masnachwyr, mae Sioe Awyr Cymru\u2019n helpu i gynyddu proffil Abertawe fel dinas sydd a\u0302 digwyddiadau o safon. Dyma un o\u2019r digwyddiadau a\u2019r gweithgareddau niferus a gynhelir yr haf hwn fel rhan o\u2019n rhaglen Joio Bae Abertawe.\u201d"}, {"text_idx": "#000023", "text": "Bydd un o\u2019r awyrennau mo\u0302r enwocaf erioed yn dod i Sioe Awyr Cymru fis nesaf."}, {"text_idx": "#000024", "text": "Bydd awyren fo\u0302r Catalina a ddefnyddiwyd yn yr Ail Ryfel Byd yn dangos y rhesymau pam mai\u2019r awyrennau hyn oedd y gweithwyr caled a oedd yn croesi\u2019r moroedd, gan deithio pellterau helaeth mewn un hediad ac yn gallu glanio bron yn unrhyw le."}, {"text_idx": "#000025", "text": "Bydd yr un sy\u2019n ymweld a\u0302 Sioe Awyr Cymru\u2019n dathlu ei phen-blwydd yn 75 oed eleni. Bu\u2019n gweithio ar o\u0302l y rhyfel fel awyren ddw\u0302r yn diffodd tanau coedwigoedd yng Nghanada cyn cael ro\u0302l newydd fel awyren arddangos."}, {"text_idx": "#000026", "text": "Nid y Catalina oedd yr awyren gyflymaf i hedfan yn yr Ail Ryfel Byd gydag uchafswm cyflymder tua hanner yr hyn roedd y Spitfire yn gallu ei wneud, ond roedd hi\u2019n gryf, yn ystwyth ac roedd ganddi amrediad o 2,500 o filltiroedd."}, {"text_idx": "#000028", "text": "\u201cGwelodd yr awyren fo\u0302r Catalina sy\u2019n dod i Abertawe lawer o\u2019r ymladd yn ystod diwrnodau caletaf yr Ail Ryfel Byd fel heliwr tanfor, gan hedfan o orllewin Canada dros rannau helaeth o\u2019r Mo\u0302r Tawel yn chwilio am longau\u2019r gelyn i\u2019w targedu gan ein dinistrwyr ar y tir.\u201d"}, {"text_idx": "#000034", "text": "Bydd atgynyrchiadau o ddwy awyren ddwbl Prydeining SE5 a fu\u2019n hedfan dros feysydd brwydr Ffrainc a Gwlad Belg dros gan mlynedd yn o\u0302l yn mynd wyneb yn wyneb ag atgynhyrchiad o awyren Junker CL1 Almaenig."}, {"text_idx": "#000037", "text": "\u201cHedfanwyd yr SE5 gan rai o archbeilotiaid y rhyfel, gan gynnwys Billy Bishop a Mick Mannock, a saethodd 133 o awyrennau\u2019r Almaen i\u2019r llawr rhyngddynt."}, {"text_idx": "#000038", "text": "\u201cMae\u2019n wych bod awyrennau hanesyddol fel yr SE5 a\u2019r CL1 yn ein helpu i ddathlu canmlwyddiant yr Awyrlu Brenhinol ond hefyd 100 mlynedd ers diwedd y rhyfel.\u201d"}, {"text_idx": "#000042", "text": "Bydd llawer o atyniadau ar y ddaear hefyd, gan gynnwys stondinau masnach a fydd yn gwerthu pob math o gofroddion a nwyddau sy\u2019n ymwneud ag awyrennau."}, {"text_idx": "#000046", "text": "Bydd hanes yn dod yn fyw yn Sioe Awyr Cymru\u2019r haf hwn gyda thair awyren eiconig o\u2019r oes a fu."}, {"text_idx": "#000051", "text": "\u201cGan gyfuno awyrennau modern, arddangosiadau erobatig o\u2019r radd flaenaf ac adloniant ar y tir, bydd yr arddangosiad hwn ymysg llawer y bydd cannoedd ar filoedd o wylwyr yn eu mwynhau yn yr awyr uwchben Abertawe."}, {"text_idx": "#000052", "text": "\u201cBydd mwy o awyrennau\u2019n cael eu cadarnhau dros yr wythnosau nesaf wrth i ni barhau i ddatblygu rhaglen y digwyddiad mawr hwn, sy\u2019n werth mwy na \u00a38m i economi\u2019r ddinas.\u201d"}, {"text_idx": "#000055", "text": "Sut mae Sioe Awyr Cymru\u2019n edrych?"}]